text: En stilskaber er i byen
  26 maj 2016 kl. 14.33
  Der er én og kun en Grace Jones. I aften spiller hun op i Fængslet, Horsens. Eneste koncert i Danmark.
  Hvis du husker Grace Jones, så er du ikke født i går. Så vil du formentligt gerne vide, at hun torsdag aften spiller i Horsens.
  Måske havde du glemt hende, men nu husker du. Det var hende den exentrisk skarptskårne sanger, som hittede på 1980´er-hitlisterne  med sange som Slave to Rytm´, I Need a Mann og  My Jamaican Guy.
  Og hvis du stadig ikke husker, så har du måske set James Bond-filmen A View to a Kill, hvor en skulpturel smuk kvinde spillede Mayday over for Roger Moore. Det var hende.
  Uden Grace Jones formentlig ingen Madonna, Lady Gagga og Rhianna i det udtryk, som vi kender dem for i dag.
  Grace Jones er nu 68 år. Sidst hun var i Danmark var på Roskilde i 2009 og siden på Northside i Århus, hvor hun trak overskrifter som ”orkanen Grace blæste Roskilde omkuld”, ”Ekstravagant og uforudsigeligt” og ”totalteater”.
  Det er Horsens & Friends, som arrangerer torsdagens koncert i fængslet i Horsens. De meddeler torsdag eftermiddag, at der endnu er billetter til salg. Det er den eneste Grace Jones koncert i Danmark i denne omgang.
  
  